
Bir kuni ketarman, vaqt aytmas qachon,
Oqib borar umr ham bir jilva misol.
Qoldirgan izlarim ham shamoldek so‘nar,
Faqat bir sog‘inch yashar yurakda pinhon.

Bu yorug‘ dunyoda tark etsam sizni,
Mendan rozi bo‘lib, kuzatib qo‘ying.
So‘nggi manzilimga yetganimdan so‘ng,
Nomimga bir bora duo qilib qo‘ying.

Kelsangiz bir kuni qabrimni yo‘qlab,
O‘zingiz bilan qo‘shib “Qur’on” olvoling.
O‘qib bering “Yosin”ni — ruhim shod bo‘lsin,
Ko‘z yosh bilan Robbimdan avf so‘rab qo‘ying.


✍️ Jasurbek Bobirov

